**N ÁV R H Všeobecne záväzné nariadenie obce Banský Studenec č. 2/2015**

**O podmienkach predaja výrobkov a poskytovania služieb na trhových miestach**

 **a podmienky podomového predaja na území obce Banský Studenec**

Obec Banský Studenec v zmysle § 6 ods. 1, § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, § 5 ods. 1 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, § 21 ods. 4 písm. b) zákona č. 634/1992 Zb. o ochrane spotrebiteľa v znení neskorších predpisov sa uznieslo na tomto všeobecne záväznom nariadení (ďalej len „nariadenie“).

**§ 1**

**Základné pojmy**

Trhovým miestom je trhovisko, príležitostný trh a ambulantný predaj. Na účely tohto nariadenia sa rozumie:

a) **trhovisko** – nekryté alebo čiastočne kryté priestranstvo trvale vyhradené na sústredený denný predaj výrobkov a poskytovanie služieb,

b) **príležitostným trhom** – predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a predaj vlastných použitých textilných, odevných, športových a iných spotrebných výrobkov v primeranom množstve občanmi medzi sebou,

c) **ambulantným predajom** – predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve v centre obce. Za stánok s dočasným stanovišťom sa nepovažuje predajné zariadenie, na ktorého zariadenie sa vyžaduje stavebné povolenie podľa osobitného predpisu.

d) **podomový predaj** – predaj mimo miesta prevádzkarne, trhového miesta alebo pri návšteve predávajúceho u spotrebiteľa.

**§ 2**

**Úvodné ustanovenia**

(1) Týmto nariadením sa upravujú podmienky predaja výrobkov, poskytovania služieb na trhových miestach a podmienky podomového predaja v obci Banský Studenec.

**§ 3**

**Určenie trhového miesta**

Na území obce Banský Studenec sú zriadené tieto trhové miesta:

* Verejné priestranstvo / tržnica/ - WC a prívod tečúcej pitnej vody je predávajúcim a kupujúcim v areáli kultúrneho domu (vzdialenosť do 100m )
* Sála kultúrneho domu – WC a pitná voda priamo v areáli
* Zasadačka obecného úradu – WC a pitná voda priamo v areáli
* V prípade potreby iné miesta povahou podujatia primerané

**§ 4**

**Správa trhového miesta**

Správcom trhového miesta je obec Banský Studenec, ktorá zabezpečuje jeho správu.

**§ 5**

**Povolenie na zriadenie trhového miesta**

(1) Povolenie na zriadene trhového miesta a na predaj výrobkov a poskytovanie služieb na trhovom mieste vydáva obec Banský Studenec. Poplatok za denný predaj je uhradený na obecnom úrade v zmysle sadzobníka poplatkov obce.

(2) Pri povoľovaní zriadenia trhového miesta obec Banský Studenec prihliada na ochranu verejného poriadku, verejný záujem, účelovosť, bezpečnosť a kultúrnosť predaja výrobkov a poskytovania služieb.

#

#  § 6

# Trhový poriadok

1. Ako trhové miesto pre príležitostný predaj a poskytovanie služieb je označené:
	* ***tržnica***
	* ***sála kultúrneho domu***
	* ***zasadačka obecného úradu***

* 1. Výška poplatku, za ktorý je možné predaj, prípadne služby na tržnici je :
		+ ***potraviny : 1,65 €***
		+ ***textil : 3,40 €***
		+ ***vyhlásenie v miestnom rozhlase : 1,65 €***

* 1. Výška poplatku, za ktorý je možné predaj, prípadne služby na trhovom mieste - v sále kultúrneho domu uskutočňovať je:
		+ ***potraviny – textil : 8,50 €***
		+ ***vyhlásenie v miestnom rozhlase 1,65 €***

* 1. Výška poplatku, za ktorý je možné predaj, prípadne služby na trhovom mieste - v zasadačke obecného úradu uskutočňovať je :
		+ ***potraviny - textil : 7,- €***
		+ ***akciu- reklamno-propaga***č***ný predaj: 10,- €***
		+ ***vyhlásenie v miestnom rozhlase : 1,65 €***

1. Na všetkých trhových miestach sú stanovené trhové dni a predajný čas:

 ***- pondelok - piatok od 8,00 hod. do 18.00 hod.***

 ***- sobota od 8.00 hod do 16.00 hod***

1. Predávajúci na trhovom mieste je povinný:

 a/ ***ozna***č***i***ť ***svoje predajné zariadenie*** podľa osobitných predpisov

 ( zákon č. 455/1991 Z.b. - Živnostenský zákon § 30 odst.1 až 5 v znení neskorších predpisov )

 b/ ***dodržiava***ť ***trhový poriadok***

 c/ ***používa***ť ***elektronickú registra***č***nú pokladnicu*** (okrem samostatne hospodáriacich roľníkov, ktorí predávajú svoje produkty )

 d/ ***udržiava***ť ***poriadok a*** č***istotu po***č***as predaja a poskytovania služieb*** po ukončení predaja riadne vyčistenie trhového miesta

 e/ ***zrete***ľ***ne ozna***č***i***ť ***predávané výrobky a poskytované služby cenou***

 f/ ***vies***ť ***autorizovanú inšpek***č***nú knihu***

 g/ ***umožni***ť ***spotrebite***ľ***ovi kontrolu správnosti váženia pri predaji váženého tovaru***.

**§ 7**

**Druh predávaných výrobkov**

(1) Na trhových miestach sa môže predávať nasledujúci tovar za nižšie uvedených podmienok:

a) ovocie a zelenina,

b) poľnohospodárske výrobky, ktoré nie sú určené pre výživu ľudí (kvety, priesady, ozdobné kry, semená a pod.),

c) sezónne, úžitkové a ozdobné predmety (veľkonočné a vianočné sviatky, pamiatka zosnulých a pod.),

d) knihy, denná a periodická tlač, ktoré neohrozujú mravnosť,

e) drobné umelecké predmety a drobné remeselné predmety,

f) potravinárske výrobky určené týmto nariadením, resp. trhovým poriadkom pre konkrétne trhové miesto, a to priestranstvo pred obecným úradom,

g) spotrebné výrobky, najmä textilné výrobky, odevné výrobky, obuv, domáce potreby, drobný tovar, papierenské výrobky, kozmetika, drogériový tovar, športové potreby a hračky.

(2) Na trhových miestach sa môžu predávať tieto potravinárske výrobky:

a) originálne balené mäso a originálne balené mäsové výrobky,

b) predaj potravín (potrebné rozhodnutie RÚVZ „A“ a potvrdenie RVPS „B“ a „C“)

(3) Typy rozhodnutí RÚVZ potrebné predložiť pri predaji nasledovných potravín:

- originálne balené potraviny, mäso a mäsové výrobky (A, B),

- vajcia, môžu predávať priamo len prvovýrobcovia, ktorých chovy sú na dodávanie malých množstiev vajec zaregistrované (C), za dodržania teplotného reťazca v súlade s platnou legislatívou,

- včelí med – na ľudskú spotrebu môže priamo predávať len prvovýrobca, ktorý je držiteľom včelstiev a je na priamy predaj medu zaregistrovaný (C),

- ovocie a zelenina – musia vyhovovať hygienickým požiadavkám v zmysle platných právnych predpisov. Predávaná zelenina, ovocie a lesné plody musia byť očistené od hliny, zvädnutých častí, nesmú byť zhnité a plesnivé.

Za zdravotnú bezchybnosť a kvalitu zodpovedá predávajúci. Počas predaja musí chrániť tovar pred znečistením, v zimnom období pred primrznutím.

(4) Na trhových miestach možno poskytovať tieto služby:

a) brúsenie nožov, nožníc, nástrojov

b) oprava dáždnikov,

c) oprava a čistenie obuvi,

d) oprava kožených výrobkov,

e) kľúčové služby,

f) čistenie peria.

(5) Predaj živých zvierat:

- živá hydina – môžu predávať len FO a PO, ktoré sa preukážu **súhlasným stanoviskom na predaj hydiny od príslušnej RVPS podľa pôvodu hydiny.**

(6) Predaj ovocných stromov a kríkov – musí byť označený štítkom a údajmi o odrode, šľachtickej stanici, predávajúci musí mať doklad o nadobudnutí tovaru.

(7) Na trhových miestach je **zakázané** predávať:

- potraviny na osobitné výživové účely,

- vajcia vodnej hydiny,

- liehoviny, destiláty a spotrebiteľsky balené alkoholické nápoje,

- zbrane a strelivo,

- výbušniny a pyrotechnické výrobky,

- tabak a tabakové výrobky,

- jedy, omamné a psychotropné látky,

- lieky,

- automobily, motocykle, ich súčiastky a príslušenstvo,

- chránené druhy živočíchov, chránené rastliny.

Okrem uvedených druhov výrobkov sa nesmie predávať tovar nekvalitný, ohrozujúci zdravie spotrebiteľov a tovar, u ktorého sa nepreukáže legálny spôsob nadobudnutia.

**- zakázaný je ambulantný predaj pri cestách mimo obce!**

**- zakázaný je podomový predaj!**

**- zakázaný je predaj v obci mimo trhových miest!**

**§ 8**

**Podmienky predaja výrobkov a poskytovania služieb na území obce**

(1) Predávajúci na trhovom mieste je správcovi trhového miesta s ambulantným predajom povinný predložiť:

- doklad o oprávnení na podnikanie (živnostenský list), povolenie na predaj výrobkov a poskytovanie služieb na trhovom mieste, doklad totožnosti,

- predávajúci FO a PO pri predaji potravín – rozhodnutie na danú činnosť od príslušného RÚVZ, potvrdenie RVPS o vykonaní oznámenia činností súvisiacich s uvádzaním potravín do obehu, potvrdenie RVPV o registrácii prevádzkarne pre produkty živočíšneho pôvodu. Povinnosť predávajúceho je mať k dispozícii doklad o splnení registračnej povinnosti, doklad o pôvode tovaru, nutnosť dodržať podmienky skladovania, vrátane dodržania predpísaných teplotných režimov ako aj požiadavky na hygienu predaja,

- predávajúci – FO – potvrdenie RVPS o registrácii prevádzkarne pre produkty živočíšneho pôvodu, potvrdenie obce o predaji prebytkov.

V prípade, že predávajúci nepredloží uvedené doklady, nie je možné povoliť predaj potravín v obci.

**§ 9**

**Povinnosti predávajúceho**

Povinnosti predávajúceho sú:

- ambulantný predaj na území obce sa musí nahlásiť na obecnom úrade,

- predávať na predajnom mieste určenom správcom trhového miesta, pričom predaj na trhových miestach musí vyhovovať všeobecným, technickým, hygienickým a prevádzkovým podmienkam (odsúhlasené RÚVZ),

- mať povolenie od správcu trhového miesta k predaju výrobkov,

- dodržiavať podmienky predaja,

- vylúčiť zdraviu škodlivé, skazené a falšované potraviny,

- používať elektronickú registračnú pokladňu,

- udržiavať miesto predaja výrobkov a poskytovania služieb čisté po celú dobu a po skončení predaja,

- umožniť kontrolným orgánom vykonanie kontroly dodržiavania stanovených podmienok predaja tovaru a podriadiť sa rozhodnutiu kontrolného orgánu,

- na požiadanie kontrolného orgánu predložiť potrebné platné doklady – živnostenské oprávnenie, doklad o nadobudnutí predávaného tovaru so všetkými predpísanými náležitosťami k tovaru, preukaz o zdravotnej spôsobilosti, ak to vyžaduje povaha predávaného tovaru, rozhodnutie príslušného regionálneho úradu verejného zdravotníctva na uvedenie priestorov stánku alebo mobilného zariadenia na predaj potravín s uvedeným rozsahom predávaného sortimentu,

- zreteľne označiť predávané výrobky a poskytované služby cenou,

- viesť autorizovanú inšpekčnú knihu podľa osobitných predpisov,

- vykonať pri predaji váženého tovaru váženie spôsobom umožňujúcim spotrebiteľovi kontrolu váženia,

- dodržiavať osobnú hygienu a hygienu predaja,

- stánky alebo mobilné zariadenie, v ktorých sa predávajú originálne balené potraviny musia byť vybavené tak, aby predaj ako aj skladovanie bolo vykonávané hygienickým spôsobom (vhodný predajný pult, regále, zamedzenie styku predávaného tovaru s podlahou) a musia mať k dispozícii rozhodnutie RÚVZ na prevádzku,

- stánky alebo mobilné zariadenia, v ktorých sa predáva nebalený potravinársky tovar musia mať k dispozícii zariadenie s tečúcou pitnou vodou na umývanie rúk, náradia, musia byť vybavené čistiacimi prostriedkami, mydlom, jednorázovými utierkami a nádobami na odpad,

- na skladovanie potravín – mäso, mäsové výrobky, mliečne výrobky musia mať zabezpečené včas zapojené chladiace a mraziace zariadenie. Musí byť zabezpečené oddelené skladovanie všetkých nezlučiteľných druhov,

- nebalené potraviny musia byť pri vystavovaní chránené pred kontamináciou, t. j. prekryté vhodným obalom.

**§ 10**

**Povinnosti obce**

Obec vopred nahlási predaj potravín na trhových miestach príslušnej Regionálnej veterinárnej a potravinovej správe.

**§ 11**

**Kontrola dodržiavania tohto nariadenia**

Kontrolu dodržiavania tohto nariadenia vykonávajú poverení zamestnanci obce, hlavný kontrolór obce a poslanci Obecného zastupiteľstva v Banskom Studenci. Týmto ustanovením nie sú dotknuté ustanovenia osobitných právnych predpisov o úlohách obce pri výkone kontroly dozoru v rámci ochrany spotrebiteľa.

**§ 12**

**Spoločné záverečné ustanovenia**

Týmto nariadením nie sú dotknuté ustanovenia zákona č. 178/1998 Z. z. a ďalších súvisiacich osobitných právnych predpisov.

 Pavol Santoris

 starosta obce

Návrh tohto nariadenia (VZN) vyvesený na úradnej tabuli obce dňa: 31.08.2015

VZN schválené Obecným zastupiteľstvom v Banskom Studenci, dňa

VZN nadobúda účinnosť dňom